Eričė

Eričė (, ) – miestelis Italijoje, vakarų Sicilijoje, Trapanio provincijoje, į šiaurės rytus nuo Trapanio, ant masyvaus Eričės (San Džuljano) kalno. Su Trapaniu jungia kelias ir keltuvas. Verčiamasi gyvulininkyste, vynininkyste. Turizmas.

Išlikusios „ciklopinės“ miesto sienos su finikietiškais įrašais ir Veneros šventyklos liekanos. Architektūra daugiausia viduramžiška, yra centrinė bažnyčia (1314 m., su 1312 m. bokštu ir 1426 m. portiku).

Į Eričės komuną patenka ir Trapanio priemiesčiai – Kaza Santa, Rigaleta, Picolungas ir kt., daug didesni už pačią Eričę.

 Istorija 
Senovėje buvo elymų gyvenvietė, vėliau įtvirtinta finikiečių, bandyta užimti kartaginiečių ir romėnų. Miestas antikiniais laikais vadintas Eriksu (, ) ir visame Viduržemio jūros regione garsėjo kaip Veneros šventvietė. Vėliau miestą užvaldė saracėnai, nuo XI a. – normanai, vadovaujami Rodžerio I. Normanų laikais miestas pradėtas vadinti Monte San Džuljanu (Monte San Giuliano).


 Šaltiniai 

Kategorija:Sicilijos miestai